**Referat af bestyrelsesmøde i Leder- mellemledersektionen**

**Socialpædagogerne Østjylland**

**mandag den 24. april 2017**

Til stede: Gert Landergren Due, Lisbeth Frederiksmose, Jacob Thiesen, Jan Christensen, Fahreta Kadic, Aase Hultberg

Afbud fra: Anne Fynboe Madsen, Vivi Storm Skou, Grete Kold Jørgensen, Mette Manstrup

Referent: Jette Boel

Gert indledte med at byde velkommen til det første bestyrelsesmøde efter generalforsamlingen. Og efter en præsentationsrunde gik bestyrelsen over til at behandle dagsordenen.

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Konstituering.**

a) formand

Lisbeth Frederiksmose

b) næstformand

Jacob Thiesen

c) repræsentant til landslederudvalget

Jan Christensen

d) indsupplering af suppleant

Aase Hutberg

**2.2. Evaluering af generalforsamlingen**

a) Generalforsamlingen

Selve afviklingen af generalforsamlingen gik som den skulle, der blev givet udtryk for, at det er godt med tid til snak og sparring. Spørgsmålet er om der skal være endnu mere tid til netværk. Vi kan overveje strukturen på generalforsamlingen skal lægge mere op til dialog på kryds og tværs. Måske skal vi stille 2-3 spørgsmål, som medlemmerne kan drøfte ved bordene. Formen genovervejes inden næste generalforsamling.

b) Anders Seneca

Generelt: frisk pust – måske lidt for frisk og popsmart. Men mange af pointerne kan anvendes. Popsmart ja – men han har jo ret!

**2.3. Fremtidigt arbejde.**

**Åbent bestyrelsesmøde den 21. august kl. 14.00 – 16.00**

Temaer:

Hvad skal der til for at medlemmerne møder op? – kan vi gøre noget andet – mere?

Dilemma: hvordan er det at være medlem af samme organisation som medarbejderne?

Arbejdsmiljøundersøgelsen – hvem passer på lederne, og vil lederne passes på?

Konklusionen er, at kredsen arbejder videre med temaet Arbejdsmiljøundersøgelsen.

Arbejdsmiljøundersøgelsens rapport sendes til bestyrelsen.

**Åbent bestyrelsesmøde for nye ledere og mellemledere afholdes den 21. november kl. 14.00 – 16.00.**

**Ordinært bestyrelsesmøde afholdes fra kl. 13.00 – 14.00 den 21. august og den 21. november**.

**3. Orienteringspunkter**

**3.1. Status på AMbassadøR – et arbejdsmiljøprojekt.**

Gert gav en status på projektet. Den første af de tre workshops afholdes den 25. april, de efterfølgende henholdsvis den 3. og den 4. maj.

Vi er udfordret på ledelsens velvilje til at give AMR fri til arrangementerne. Bestyrelsen kom med følgende pointer:

Vi skal være opmærksomme på faggrupperne, hvor AMR ikke er medlem af Socialpædagogerne

Det kan være en udfordring med kommunikation

Økonomi? Kan det være en forhindring, at der er obligatoriske uddannelsesdage, og så kommer vores arrangementer ”oveni”.

**3.2. Landslederudvalget**

Jan orienterede fra landslederudvalget og de aktiviteter de arbejder med.

Jan deltager i formandsforums møde den 27. april, hvor lederplatformen skal evalueres.

Der afholdes landskonference den 28. – 29. september 2017.

Bestyrelsen drøftede den forskellighed de 10 kredse forvalter serviceringen af lederne på.

**3.3. Hedensted Kommune**

Gert orienterede om sagen.

**4. Eventuelt**